Diari Oficial de la Generalitat Valenciana


Sumari del DOGV 870, del 18-07-1988 (1988/811662)

RESOLUCIÓ de 10 de juny de 1988, de la Direcció General d'Interior de la Conselleria d'Administració Pública, per la qual s'anuncia la celebració d'un curs sobre <<El risc d'inundacions i els Plans d'Emergència>>.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   870

Data del DOGV
:   18-07-1988

Secció del DOGV
:   AUTORITATS I PERSONAL

Número del document
:   1988/811662


Data del document
:   10-06-1988

Organisme emissor
:   Conselleria d'Administració Pública

Tipus de document
:   Resolució

Resolució de 10 de juny de 1988, de la Direcció General d'Interior de la Conselleria d'Administració Pública, per la qual s'anuncia la celebració d'un curs sobre "El risc d'inudacions i els Plans d'Emergència".  
Donant compliment al Pla d?activitats per a l'any 1988, la Direcció General d'interior té previst d'efectuar durant els mesos de setembre i octubre d'enguany 4 cursos monogràfics sobre «El risc d'inundacions i els plans d'emergència».  
Objecte: informació i formació pel que fa al risc d'inundacions a la Comunitat i la seua previsió i control mitjançant els plans d?emergència al respecte.  
Destinataris: Tècnics i regidors dels municipis responsables de la protecció Civil i/o lligats directament a la matèria, i professionals que treballen la problemàtica de les inundacions i l'actuació davant d'aquest tipus d?emergència.  
Programació: El curs té 18 hores lectives en les quals es tractaran els temes següents:  
1. El risc d'inundacions. Mesures preventives i de protecció.  
2. Les competències territorials de l'Administració.  
L?ordenació del territori.  
3. Legislació: La llei del sòl i la llei d'aigües.  
4. Les àrees inundables de la Comunitat Valenciana: una perspectiva històrica.  
5. La confecció dels Plans Municipals davant el risc d'inundacions.  
6. Presentació del Pla Municipal contra inundacions.  
7. Jornada pràctica: treball de camp.  
8. Presentació de l'enquesta davant el risc d'inundacions.  
9. Programes d'inversió d?obres per a la previsió d'inundacions.  
10. Mecanismes d?ajuda als municipis per a obres i neteja.  
Duració: Les 18 hores lectives es distribueixen al llarg de 2 dies i mig i abastarà 4 àmplies zones de la Comunitat. Es realitzarà als municipis i dies següents:  
Zona de la Marina: Ondara: 27, 28 i 29 de setembre.  
Zona de la Plana: Oropesa: 4, 5 i 6 d'octubre.  
Zona del Xúquer: Algemesí: 18, 19 i 20 d'octubre.  
Zona del Segura: Rojales: 25, 26 i 27 d'octubre.  
Lloc on es farà: El lloc on es realitzaran les classes serà comunicat directament a les persones admeses al curs.  
Assistència: El nombre màxim d'assistents per zona serà de 30 persones. Només s'admetrà una persona per municipi i segons el següent ordre de preferència:  
1r. Tenir risc d'inundacions, tant més provat si les ha sofert.  
2n. Municipis de la conca a la qual pertany l?ajuntament on es realitza el curs o de zones de risc semblant.  
3r. Tenir relació amb l?administració.  
4t. Ordre de presentació d'instància.  
Inscripció: Les propostes d'inscripció, informades com cal hauran d'ésser trameses, amb el vist-i-plau de l'Alcalde, o Cap del lloc on desenvolupa la seua feina habitual, a la Direcció General d'Interior de la Conselleria d?administració Pública, carrer d?avellanes, número 14, 2ª., 46116 València, d'acord amb el model que s'adjunta en l'annex.  
Termini d'inscripció: 20 dies naturals comptadors a partir de l'endemà de la data de publicació en el Diari Oficial de la Generalitat Valenciana.  
Informació: En la susdita Direcció General d'Interior. Telèfons 1.18.49.07 i 1.60.34.14 Servei de Protecció Civil.  
Diploma: Una vegada finalitzat el Curs, als Cursetistes se'ls farà lliurament d'un certificat d?assistència que tindrà l'eficàcia que li atribuesca la legislació i serà tingut en compte als efectes de valoració i barems com a mèrit, en la forma que hom determine reglamentàriament.  
València, 10 de juny de 1988. - El Director General d'Interior: Joan Binimelis Vaquer.  
ANNEX  
MODEL D'INSTÁNCIA  
En/Na (Nom i Cognoms),  
nascut el d d   
a província d amb domicili en  
la localitatd província d , al carrer   
telèfon d'estat civil DNI núm   
amb càrrec o categoria professional d a  
l?Ajuntament/organisme/empresa d situat a   
carrer telèfon   
Demana realitzar el Curs sobre «Risc d'inundacions i els Plans d?Emergència» que se celebrarà al municipi d durant els dies d   
 d de 1988  
Vist i Plau  
L?Alcalde President Municipi  
IL·LM. SR. DIRECTOR GENERAL D?INTERIOR CONSELLERIA D?ADMINISTRACIO PUBLICA